title: 2016 m. birželio 17 d. Tarybos sprendimas, kuriuo priimama Tarybos pozicija dėl 2016 finansinių metų Europos Sąjungos taisomojo biudžeto Nr. 2 projekto

text:
23.6.2016

               LT

               Europos Sąjungos oficialusis leidinys

               C 227/2

         TARYBOS SPRENDIMAS
   2016 m. birželio 17 d.
   kuriuo priimama Tarybos pozicija dėl 2016 finansinių metų Europos Sąjungos taisomojo biudžeto Nr. 2 projekto
   (2016/C 227/03)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 314 straipsnį, kartu su Europos atominės energijos bendrijos steigimo sutartimi, ypač jos 106a straipsniu,
   atsižvelgdama į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (1), ypač į jo 41 straipsnį,
   kadangi:

               —

               2015 m. lapkričio 25 d. buvo galutinai priimtas 2016 finansinių metų Sąjungos biudžetas (2);

               —

               2016 m. balandžio 15 d. Komisija pateikė pasiūlymą dėl 2016 finansinių metų bendrojo biudžeto taisomojo biudžeto Nr. 2 projekto,

         NUSPRENDĖ:
   Vienintelis straipsnis
   Tarybos pozicija dėl 2016 finansinių metų Europos Sąjungos taisomojo biudžeto Nr. 2 projekto buvo priimta 2016 m. birželio 17 d.
   Visą tekstą galima rasti Tarybos interneto svetainėje (http://www.consilium.europa.eu/) arba iš jos atsisiųsti.

      Priimta Liuksemburge 2016 m. birželio 17 d.

            Tarybos vardu

            Pirmininkas

         J. R. V. A. DIJSSELBLOEM

      (1)  OL L 298, 2012 10 26, p. 1.

      (2)  OL L 48, 2016 2 24, p. 1.


title: 2012/764/ES: 2012 m. gruodžio 6 d. Tarybos sprendimas dėl Airijos prašymo dalyvauti įgyvendinant kai kurias Šengeno acquis nuostatas, susijusias su Europos didelės apimties IT sistemų laisvės, saugumo ir teisingumo erdvėje operacijų valdymo agentūros steigimu

text:
11.12.2012

               LT

               Europos Sąjungos oficialusis leidinys

               L 337/48

         TARYBOS SPRENDIMAS
   2012 m. gruodžio 6 d.
   dėl Airijos prašymo dalyvauti įgyvendinant kai kurias Šengeno acquis nuostatas, susijusias su Europos didelės apimties IT sistemų laisvės, saugumo ir teisingumo erdvėje operacijų valdymo agentūros steigimu
   (2012/764/ES)
   EUROPOS SĄJUNGOS TARYBA,
   atsižvelgdama į prie Europos Sąjungos sutarties ir Sutarties dėl Europos Sąjungos veikimo pridėto Protokolo (Nr. 19) dėl į Europos Sąjungos sistemą integruotos Šengeno acquis (toliau – Šengeno protokolas) 4 straipsnį,
   atsižvelgdama į 2012 m. kovo 14 d. laišku Tarybos pirmininkui pareikštą Airijos Vyriausybės prašymą dalyvauti įgyvendinant tam tikras tame laiške nurodytas Šengeno acquis nuostatas,
   kadangi:

               (1)

               Sprendimu 2002/192/EB (1) Taryba suteikė Airijai leidimą dalyvauti įgyvendinant kai kurias Šengeno acquis nuostatas remiantis tame sprendime išdėstytomis sąlygomis;

               (2)

               2011 m. spalio 25 d. Europos Parlamentas ir Taryba priėmė Reglamentą (ES) Nr. 1077/2011 (2), kuriuo įsteigiama Europos didelės apimties IT sistemų laisvės, saugumo ir teisingumo erdvėje operacijų valdymo agentūra (toliau – Agentūra);

               (3)

               remiantis Reglamentu (ES) Nr. 1077/2011, Agentūra yra atsakinga už antrosios kartos Šengeno informacinės sistemos (SIS II), Vizų informacinės sistemos (VIS) ir sistemos Eurodac operacijų valdymą, ji taip pat gali būti paskirta atsakinga už kitų didelės apimties IT sistemų laisvės, saugumo ir teisingumo erdvėje rengimą, plėtojimą ir operacijų valdymą remiantis atitinkamu teisėkūros procedūra priimtu aktu, grindžiamu Sutarties dėl Europos Sąjungos veikimo (toliau – SESV) trečiosios dalies V antraštine dalimi;

               (4)

               Agentūra turi vientisą teisinį subjektiškumą ir jai būdinga vieninga organizacinė ir finansinė struktūra. To siekiant ir remiantis SESV 288 straipsniu, Agentūra buvo įsteigta vienu teisėkūros procedūra priimtu aktu, kuris taikomas visose valstybėse narėse, kurioms jis privalomas. Dėl šios priežasties Airija negali Reglamento (ES) Nr. 1077/2011 taikyti iš dalies. Todėl reikėtų imtis būtinų priemonių užtikrinant, kad Reglamentas (ES) Nr. 1077/2011 Airijoje būtų taikomas visas;

               (5)

               SIS II yra Šengeno acquis dalis. SIS II sukūrimą, veikimą ir naudojimą reglamentuoja Europos Parlamento ir Tarybos reglamentas (EB) Nr. 1987/2006 (3) ir Tarybos sprendimas 2007/533/TVR (4). Tačiau Airija dalyvavo tik priimant Sprendimą 2007/533/TVR, kuriuo plėtojamos Šengeno acquis nuostatos, nurodytos Sprendimo 2002/192/EB 1 straipsnio a punkto ii papunktyje;

               (6)

               VIS taip pat yra Šengeno acquis dalis. Airija nei dalyvavo priimant VIS sukūrimą, veikimą bei naudojimą reglamentuojančius Sprendimą 2004/512/EB (5), Reglamentą (EB) Nr. 767/2008 (6) ir Sprendimą 2008/633/TVR (7), nei jie jai yra privalomi;

               (7)

               sistema Eurodac nėra Šengeno acquis dalis. Airija dalyvavo priimant sistemos Eurodac sukūrimą, veikimą bei naudojimą reglamentuojantį Tarybos reglamentą (EB) Nr. 2725/2000 (8) ir jis jai privalomas. Tačiau, kalbant apie Reglamento (ES) Nr. 1077/2011 nuostatas, susijusias su sistema Eurodac, pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo (Nr. 21) dėl Jungtinės Karalystės ir Airijos pozicijos dėl laisvės, saugumo ir teisingumo erdvės 1 bei 2 straipsnius Airija nedalyvavo priimant Reglamentą (ES) Nr. 1077/2011 ir todėl jis jai nėra privalomas ar taikomas;

               (8)

               pagal Protokolo (Nr. 21) dėl Jungtinės Karalystės ir Airijos pozicijos dėl laisvės, saugumo ir teisingumo erdvės 4 straipsnį Airija 2012 m. kovo 14 d. laiškais Komisijai ir Tarybai pranešė ketinanti pritarti Reglamento (ES) Nr. 1077/2011 nuostatoms dėl sistemos Eurodac;

               (9)

               pagal SESV 331 straipsnio 1 dalyje numatytą procedūrą Komisija 2012 m. liepos 18 d. Sprendimu C(2012) 4881 patvirtino, kad Airijai taikomos Reglamento (ES) Nr. 1077/2011 nuostatos, susijusios su sistema Eurodac. Tuo sprendimu nustatoma, kad Reglamentas (ES) Nr. 1077/2011 įsigalioja Airijai tą dieną, kai įsigalioja Tarybos sprendimas dėl Airijos prašymo dalyvauti įgyvendinant Reglamento (ES) Nr. 1077/2011 nuostatas, susijusias su SIS II, kaip nustatyta Reglamentu (EB) Nr. 1987/2006, ir susijusias su VIS;

               (10)

               jeigu priėmus Komisijos sprendimą C(2012) 4881 yra tenkinama pirmoji išankstinė sąlyga dėl Airijos dalyvavimo įgyvendinant su sistema Eurodac susijusias Reglamento (ES) Nr. 1077/2011 nuostatas ir atsižvelgiant į ribotą Airijos dalyvavimą įgyvendinant su SIS II susijusias nuostatas, Airija turi teisę dalyvauti Agentūros veikloje tokiu mastu, kokiu Agentūra yra atsakinga už SIS II operacijų valdymą, kaip nustatyta Sprendimu 2007/533/TVR, ir sistemos Eurodac operacijų valdymą;

               (11)

               siekiant užtikrinti Sutarčių bei taikomų protokolų laikymąsi ir tuo pačiu metu užtikrinti Reglamento (ES) Nr. 1077/2011 vientisumą ir nuoseklumą, 2012 m. kovo 14 d. laišku Airija pateikė prašymą dalyvauti įgyvendinant tą reglamentą pagal Šengeno protokolo 4 straipsnį tokiu mastu, kokiu Agentūra atsakinga už SIS II operacijų valdymą, kaip nustatyta Reglamentu (EB) Nr. 1987/2006, ir VIS operacijų valdymą;

               (12)

               Taryba pripažįsta Airijos teisę pagal Šengeno protokolo 4 straipsnį pateikti prašymą dalyvauti įgyvendinant Reglamentą (ES) Nr. 1077/2011 tokiu mastu, kiek Airija nedalyvaus įgyvendinant tą reglamentą kitu pagrindu;

               (13)

               Airijos dalyvavimas įgyvendinant Reglamentą (ES) Nr. 1077/2011 nedaro poveikio tam, kad šiuo metu Airija nedalyvauja ir negali dalyvauti įgyvendinant Šengeno acquis nuostatas, susijusias su trečiųjų šalių piliečių laisvu judėjimu, vizų politika ir asmenų perėjimu per valstybių narių išorės sienas. Todėl Reglamente (ES) Nr. 1077/2011 yra specialios nuostatos, atspindinčios šią konkrečią Airijos padėtį, visų pirma atsižvelgiant į ribotas balsavimo teises Agentūros valdyboje;

               (14)

               Europos Sąjungos Tarybos ir Islandijos Respublikos bei Norvegijos Karalystės susitarimo dėl pastarųjų asociacijos įgyvendinant, taikant ir plėtojant Šengeno acquis
                   (9) 3 straipsniu įsteigtas Mišrus komitetas pagal to Susitarimo 5 straipsnį buvo informuotas apie tai, kad rengiamas šis sprendimas;

               (15)

               Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis
                   (10) 3 straipsniu įsteigtas Mišrus komitetas pagal to Susitarimo 5 straipsnį buvo informuotas apie tai, kad rengiamas šis sprendimas,

         PRIĖMĖ ŠĮ SPRENDIMĄ:
   1 straipsnis
   Remiantis Sprendimu 2002/192/EB, Airija dalyvauja įgyvendinant Reglamentą (ES) Nr. 1077/2011, kuriuo įsteigiama Europos didelės apimties IT sistemų laisvės, saugumo ir teisingumo srityje operacijų valdymo agentūra, tokiu mastu, kokiu tas reglamentas yra susijęs su Vizų informacinės sistemos (VIS) ir antrosios kartos Šengeno informacinės sistemos (SIS II) dalių, kuriose Airija nedalyvauja, operacijų valdymu.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2012 m. gruodžio 6 d.

            Tarybos vardu

            Pirmininkas

         L. LOUCA

      (1)  OL L 64, 2002 3 7, p. 20.

      (2)  OL L 286, 2011 11 1, p. 1.

      (3)  OL L 381, 2006 12 28, p. 4.

      (4)  OL L 205, 2007 8 7, p. 63.

      (5)  2004 m. birželio 8 d. Tarybos sprendimas 2004/512/EB dėl Vizų informacinės sistemos (VIS) sukūrimo (OL L 213, 2004 6 15, p. 5).

      (6)  2008 m. liepos 9 d. Europos Parlamento ir Tarybos reglamentas (EB) Nr. 767/2008 dėl Vizų informacinės sistemos (VIS) ir apsikeitimo duomenimis apie trumpalaikes vizas tarp valstybių narių (VIS reglamentas) (OL L 218, 2008 8 13, p. 60).

      (7)  2008 m. birželio 23 d. Tarybos sprendimas 2008/633/TVR dėl valstybių narių paskirtų institucijų ir Europolo prieigos prie Vizų informacinės sistemos (VIS) teroristinių ir kitų sunkių nusikaltimų prevencijos, atskleidimo ir tyrimo tikslais (OL L 218, 2008 8 13, p. 129).

      (8)  2000 m. gruodžio 11 d. Tarybos reglamentas (EB) Nr. 2725/2000 dėl „Eurodac“ sistemos sukūrimo pirštų atspaudams lyginti siekiant veiksmingiau taikyti Dublino konvenciją (OL L 316, 2000 12 15, p. 1).

      (9)  OL L 176, 1999 7 10, p. 36.

      (10)  OL L 53, 2008 2 27, p. 52.


title: 2016 m. vasario 12 d. Tarybos sprendimas (ES) 2016/205, kuriuo skiriamas Regionų komiteto Austrijos Respublikos pasiūlytas pakaitinis narys

text:
16.2.2016

               LT

               Europos Sąjungos oficialusis leidinys

               L 39/43

         TARYBOS SPRENDIMAS (ES) 2016/205
   2016 m. vasario 12 d.
   kuriuo skiriamas Regionų komiteto Austrijos Respublikos pasiūlytas pakaitinis narys
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Austrijos vyriausybės pasiūlymą,
   kadangi:

               (1)

               2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.;

               (2)

               pasibaigus Michael SCHICKHOFER kadencijai tapo laisva Regionų komiteto pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui iki 2020 m. sausio 25 d. Regionų komiteto pakaitine nare skiriama:

               —

               Mag. Doris KAMPUS, Landesrätin in der steirischen Landesregierung.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. vasario 12 d.

            Tarybos vardu

            Pirmininkas

         J.R.V.A. DIJSSELBLOEM

      (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

      (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

      (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).


title: 2017 m. kovo 21 d. Tarybos sprendimas (ES) 2017/561 dėl pozicijos, kuri turi būti priimta Europos Sąjungos vardu ES ir Meksikos jungtiniame komitete dėl 2000 m. kovo 23 d. EB ir Meksikos jungtinės tarybos sprendimo Nr. 2/2000 III priedo dėl prekių kilmės sąvokos apibrėžties ir administracinio bendradarbiavimo metodų pakeitimų (Andora ir San Marinas bei tam tikriems cheminiams produktams taikomos kilmės taisyklės)

text:
25.3.2017

                  LT

                  Europos Sąjungos oficialusis leidinys

                  L 80/26

            TARYBOS SPRENDIMAS (ES) 2017/561
      2017 m. kovo 21 d.
      dėl pozicijos, kuri turi būti priimta Europos Sąjungos vardu ES ir Meksikos jungtiniame komitete dėl 2000 m. kovo 23 d. EB ir Meksikos jungtinės tarybos sprendimo Nr. 2/2000 III priedo dėl prekių kilmės sąvokos apibrėžties ir administracinio bendradarbiavimo metodų pakeitimų (Andora ir San Marinas bei tam tikriems cheminiams produktams taikomos kilmės taisyklės)
      EUROPOS SĄJUNGOS TARYBA,
      atsižvelgdama į Sutartį dėl Europos Sąjungos veikimo, ypač į jos 207 straipsnį kartu su 218 straipsnio 9 dalimi,
      atsižvelgdama į Europos Komisijos pasiūlymą,
      kadangi:

                  (1)

                  1997 m. gruodžio 8 d. Briuselyje pasirašytu Europos bendrijos bei jos valstybių narių ir Jungtinių Meksikos Valstijų ekonominės partnerystės, politinio koordinavimo ir bendradarbiavimo susitarimu (1) (toliau – Susitarimas) įsteigtos EB ir Meksikos jungtinės tarybos Sprendimo Nr. 2/2000 (2) III priede nustatytos prekių kilmės taisyklės, taikomos produktams, kurių kilmės vieta yra Susitarimo šalių teritorija. Sprendimo Nr. 2/2000 III priedo 38 straipsnyje numatyta galimybė ES ir Meksikos jungtiniam komitetui iš dalies pakeisti tą priedą;

                  (2)

                  Europos Sąjunga yra sudariusi muitų sąjungą su Andoros Kunigaikštyste dėl produktų, priskiriamų Suderintos sistemos 25–97 skirsniams, ir su San Marino Respublika dėl produktų, priskiriamų Suderintos sistemos 1–97 skirsniams. Muitų sąjunga suteikia galimybę Meksikos kilmės prekėms taikyti lengvatinį režimą pagal Sprendimą Nr. 2/2000 ir tada, kai tos prekės eksportuojamos į Andorą ir San Mariną;

                  (3)

                  susitarta, kad pagal Sprendimo Nr. 2/2000 III priedą Meksika pripažins Andoros Kunigaikštystės kilmės produktus, priskiriamus Suderintos sistemos 25–97 skirsniams, ir San Marino Respublikos kilmės produktus, priskiriamus Suderintos sistemos 1–97 skirsniams, ES kilmės produktais;

                  (4)

                  todėl Sprendimo Nr. 2/2000 III priedas turėtų būti papildytas nauju VI priedėliu, kad importuojant tuos produktus į Meksiką jiems būtų galima taikyti panašų režimą kaip ir Sąjungos kilmės produktams ir kad būtų nustatytos III priedo taikymo tiems produktams nuostatos;

                  (5)

                  Sprendimo Nr. 2/2000 V jungtinėje deklaracijoje (3) numatyta, kad Susitarimu įsteigtas EB ir Meksikos jungtinis komitetas turi persvarstyti būtinybę pratęsti Sprendimo Nr. 2/2000 III priedo IIa priedėlio 2 ir 3 pastabose (toliau – 2 ir 3 pastabos) nustatytų kilmės taisyklių taikymą nuo 2003 m. birželio 30 d. Tas persvarstymas susijęs su tam tikriems cheminiams produktams, priskiriamiems Suderintos sistemos 2914 ir 2915 pozicijoms, taikomomis taisyklėmis, nustatytomis Sprendimo Nr. 2/2000 III priedo II priedėlyje;

                  (6)

                  ES ir Meksikos jungtinis komitetas turi priimti sprendimą, kuriuo ketvirtą kartą pratęsiamas 2 ir 3 pastabose nustatytų kilmės taisyklių taikymas. Tas sprendimas turi būti taikomas iki 2019 m. gruodžio 31 d.“;

                  (7)

                  tikslinga neribotam laikui pratęsti 2 ir 3 pastabose nustatytų kilmės taisyklių taikymą, nes jos atitinka Susitarimo atnaujinimo principus;

                  (8)

                  todėl Sprendimo Nr. 2/2000 III priedo II priedėlis turėtų būti iš dalies pakeistas 2 ir 3 pastabose nustatytų kilmės taisyklių taikymą pratęsiant neribotam laikui;

                  (9)

                  todėl Sąjungos pozicija ES ir Meksikos jungtiniame komitete turėtų būti grindžiama pridedamu sprendimo projektu,

            PRIĖMĖ ŠĮ SPRENDIMĄ:
      1 straipsnis
      1.   Pozicija, kuri turi būti priimta Sąjungos vardu ES ir Meksikos jungtiniame komitete dėl EB ir Meksikos jungtinės tarybos sprendimo Nr. 2/2000 III priedo pakeitimų, grindžiama prie šio sprendimo pridėtu ES ir Meksikos jungtinio komiteto sprendimo projektu.
      2.   Sąjungos atstovai ES ir Meksikos jungtiniame komitete gali pritarti neesminiams ES ir Meksikos Jungtinio komiteto sprendimo projekto, nurodyto 1 dalyje, pakeitimams be papildomo Tarybos sprendimo.
      2 straipsnis
      ES ir Meksikos Jungtinio komiteto sprendimas dėl EB ir Meksikos jungtinės tarybos Sprendimo Nr. 2/2000 III priedo pakeitimų skelbiamas Europos Sąjungos oficialiajame leidinyje.

         Priimta Briuselyje 2017 m. kovo 21 d.

               Tarybos vardu

               Pirmininkas

            E. SCICLUNA

         (1)  OL L 276, 2000 10 28, p. 45.

         (2)  2000 m. kovo 23 d. EB ir Meksikos jungtinės tarybos sprendimas Nr. 2/2000 (OL L 157, 2000 6 30, p. 10).

         (3)  OL L 245, 2000 9 29, p. 1167.

         PROJEKTAS
         ES IR MEKSIKOS JUNGTINIO KOMITETO SPRENDIMAS Nr. 2/2017
         … m. … … d.
         dėl 2000 m. kovo 23 d. EB ir Meksikos jungtinės tarybos sprendimo Nr. 2/2000 III priedo dėl prekių kilmės sąvokos apibrėžties ir administracinio bendradarbiavimo metodų pakeitimų (Andora ir San Marinas bei tam tikriems cheminiams produktams taikomos kilmės taisyklės)
         JUNGTINIS KOMITETAS,
         atsižvelgdamas į 2000 m. kovo 23 d. EB ir Meksikos jungtinės tarybos sprendimą Nr. 2/2000 (1) ir į jo III priedą, ypač III priedo 38 straipsnį,
         kadangi:

                     (1)

                     Sprendimo Nr. 2/2000 III priede (toliau – III priedas) nustatytos prekių kilmės taisyklės, taikomos produktams, kurių kilmės vieta yra 1997 m. gruodžio 8 d. Briuselyje pasirašyto Europos bendrijos bei jos valstybių narių ir Jungtinių Meksikos Valstijų ekonominės partnerystės, politinio koordinavimo ir bendradarbiavimo susitarimo (2) (toliau – Susitarimas) Šalių teritorija;

                     (2)

                     Europos Sąjunga yra sudariusi muitų sąjungą atitinkamai su Andoros Kunigaikštyste ir San Marino Respublika, taigi, į tas dvi šalis eksportuojamoms Meksikos kilmės prekėms taikomas lengvatinis režimas;

                     (3)

                     susitarta, kad pagal III priedą Meksika pripažins Andoros Kunigaikštystės kilmės produktus, priskiriamus Suderintos sistemos 25–97 skirsniams, ir San Marino Respublikos kilmės produktus, priskiriamus Suderintos sistemos 1–97 skirsniams, Europos Sąjungos kilmės produktais;

                     (4)

                     todėl III priedas turėtų būti papildytas nauju VI priedėliu, kad importuojant tuos produktus į Meksiką jiems būtų galima taikyti panašų režimą kaip ir Europos Sąjungos kilmės produktams ir kad būtų nustatytos III priedo taikymo tiems produktams nuostatos;

                     (5)

                     … m. … … d. Jungtinis komitetas priėmė Sprendimą Nr. 1/2017 (3)
                         (1), kuriuo ketvirtą kartą pratęsiamas III priedo IIa priedėlio 2 ir 3 pastabose (toliau – 2 ir 3 pastabos) nustatytų kilmės taisyklių taikymas. Sprendime Nr. 1/2017 nustatytas pratęsimas taikomas iki 2019 m. gruodžio 31 d.;

                     (6)

                     tikslinga neribotam laikui pratęsti 2 ir 3 pastabose nustatytų kilmės taisyklių taikymą, nes jos atitinka Susitarimo atnaujinimo principus;

                     (7)

                     todėl III priedas turėtų būti atitinkamai iš dalies pakeistas,

               PRIĖMĖ ŠĮ SPRENDIMĄ:
         1 straipsnis
         1.   Sprendimo Nr. 2/2000 III priedo II priedėlis iš dalies keičiamas taip, kaip nustatyta šio spendimo I priede.
         2.   Sprendimo Nr. 2/2000 III priedas papildomas VI priedėliu, nustatytu šio spendimo II priede.
         2 straipsnis
         Šis sprendimas įsigalioja pirmą antro mėnesio, einančio po tos dienos, kurią Šalys praneša viena kitai apie šiam tikslui reikalingų procedūrų užbaigimą, dieną.

            Priimta …

                  Jungtinio komiteto vardu

            (1)  OL L 157, 2000 6 30, p. 10.

            (2)  OL L 276, 2000 10 28, p. 45.

            (3)  … m. … … d. ES ir Meksikos jungtinio komiteto Sprendimas Nr. 1/2017 dėl 2000 m. kovo 23 d. EB ir Meksikos jungtinės tarybos Sprendimo Nr. 2/2000 III priedo dėl prekių kilmės sąvokos apibrėžties ir administracinio bendradarbiavimo metodų pakeitimų (tam tikriems cheminiams produktams taikomos kilmės taisyklės) (OL L …).

            (1)

                     +

                     OL: prašom tekste įrašyti ES ir Meksikos jungtinio komiteto Sprendimo Nr. 1/2017 datą ir baigti pildyti atitinkamą išnašą.

            I PRIEDAS
            Sprendimo Nr. 2/2000 III priedo II priedėlyje SS 2914 ir 2915 pozicijų įrašai pakeičiami taip:

                           „SS pozicija

                           Produkto aprašymas

                           Kilmės statuso neturinčių medžiagų apdorojimo ar perdirbimo operacijos, suteikiančios kilmės statusą

                           (1)

                           (2)

                           (3) arba (4)

                           ex 2914

                                       —

                                       Diacetono alkoholis

                                       —

                                       Metilizobutilketonas

                                       —

                                       Mezitiloksidas

                           Gamyba iš acetono

                           Gamyba, kurios metu vyksta cheminė reakcija (*1)

                           2915

                           Sočiosios alifatinės monokarboksirūgštys ir jų anhidridai, halogenidai, peroksidai ir peroksirūgštys; jų halogeninti, sulfoninti, nitrinti arba nitrozinti dariniai, išskyrus:

                           Gamyba iš bet kuriai pozicijai priskiriamų medžiagų. Tačiau visų panaudotų medžiagų, priskiriamų 2915  ir 2916  pozicijoms, vertė negali viršyti 20 % produkto gamintojo kainos

                           Gamyba, kuriai panaudotų visų medžiagų vertė sudaro ne daugiau kaip 40 % produkto gamintojo kainos (ex-works kainos)

                                       —

                                       Acetanhidridas, etil- ir n-butilacetatas, vinilacetatas, izopropil- ir metilamilacetatas, mono-, di- arba trichloracto rūgštys, jų druskos ir esteriai

                           Gamyba iš bet kuriai pozicijai priskiriamų medžiagų. Tačiau visų panaudotų medžiagų, priskiriamų 2916  pozicijai, vertė negali viršyti 20 % produkto gamintojo kainos

                           Gamyba, kurios metu vyksta cheminė reakcija (*1)

               (*1)  Cheminė reakcija – procesas (įskaitant biocheminį procesą), kuriam įvykus suyra tarpmolekuliniai ryšiai ir susiformuoja nauji tarpmolekuliniai ryšiai arba pasikeičia erdvinis atomų ir molekulių išsidėstymas ir molekulė įgyja naują struktūrą.
            Kilmės tikslais neatsižvelgiama į šiuos procesus:

                        a)

                        tirpinimas vandenyje arba kituose tirpikliuose;

                        b)

                        tirpiklių pašalinimas, įskaitant tirpiklinį vandenį; arba

                        c)

                        kristalizacinio vandens pridėjimas arba pašalinimas.“

            II PRIEDAS
            Sprendimo Nr. 2/2000 III priedas papildomas šiuo priedėliu:„
               VI priedėlis
               ANDOROS KUNIGAIKŠTYSTĖ IR SAN MARINO RESPUBLIKA

                           1.

                           Andoros Kunigaikštystės kilmės produktams, priskiriamiems Suderintos sistemos 25–97 skirsniams, Meksika taikys tokį patį muitų režimą kaip ir iš Europos Sąjungos importuojamiems Europos Sąjungos kilmės produktams taikomas muitų režimas, kol galioja muitų sąjunga, nustatyta 1990 m. lapkričio 26 d. Tarybos sprendimu 90/680/EEB (1).

                           2.

                           Į Andorą importuojamiems Meksikos kilmės produktams, priskiriamiems Suderintos sistemos 25–97 skirsniams, taikomas toks pats lengvatinis muitų tarifų režimas kaip ir tas, kuris jiems taikomas importuojant juos į Europos Sąjungą, kol galioja muitų sąjunga, nustatyta Sprendimu 90/680/EEB.

                           3.

                           San Marino Respublikos kilmės produktams, priskiriamiems Suderintos sistemos 1–97 skirsniams, Meksika taiko tokį patį muitų režimą kaip ir iš Europos Sąjungos importuojamiems Europos Sąjungos kilmės produktams taikomas muitų režimas, kol galioja 1991 m. gruodžio 16 d. Briuselyje sudarytas Europos ekonominės bendrijos ir San Marino Respublikos susitarimas dėl bendradarbiavimo ir muitų sąjungos (2).

                           4.

                           Į San Mariną importuojamiems Meksikos kilmės produktams, priskiriamiems Suderintos sistemos 1–97 skirsniams, taikomas toks pats lengvatinis muitų tarifų režimas kaip ir tas, kuris jiems taikomas importuojant juos į Europos Sąjungą, kol galioja 1991 m. gruodžio 16 d. Briuselyje sudarytas Europos ekonominės bendrijos ir San Marino Respublikos susitarimas dėl bendradarbiavimo ir muitų sąjungos.

                           5.

                           III priedas prekybai 1–4 punktuose nurodytais produktais taikomas mutatis mutandis.

                           6.

                           Eksportuotojas arba jo įgaliotasis atstovas EUR.1 judėjimo sertifikato 2 langelyje arba sąskaitos faktūros deklaracijoje įrašo „Meksika“ ir „Andoros Kunigaikštystė“ arba „San Marino Respublika“. Be to, Andoros Kunigaikštystės arba San Marino Respublikos kilmės produktų atveju ta informacija įrašoma EUR.1 judėjimo sertifikato 4 langelyje arba sąskaitos faktūros deklaracijoje.

                           7.

                           Europos Sąjunga nusiunčia Meksikai EUR.1 judėjimo sertifikatų, Andoros Kunigaikštystės ir San Marino Respublikos naudojamų spaudų pavyzdžius ir valdžios institucijų, atsakingų už tikrinimą Andoros Kunigaikštystėje ir San Marino Respublikoje, adresus.

                           8.

                           Jeigu Andoros Kunigaikštystės arba San Marino Respublikos kompetentinga valdžios institucija nesilaiko III priedo nuostatų, Meksika gali perduoti šį klausimą svarstyti Specialiajam muitinių bendradarbiavimo ir kilmės taisyklių komitetui, įsteigtam Sprendimo Nr. 2/2000 17 straipsniu, kad būtų nustatytos tinkamos priemonės klausimui išspręsti.

                     “
               (1)  1990 m. lapkričio 26 d. Tarybos sprendimas 90/680/EEB dėl Europos ekonominės bendrijos ir Andoros Kunigaikštystės susitarimo pasikeičiant laiškais sudarymo (OL L 374, 1990 12 31, p. 13).

               (2)  OL L 84, 2002 3 28, p. 43.


Svarbus teisinis pranešimas

|

52006DP0588

Europos Parlamento sprendimas dėl Europos Parlamento darbo tvarkos taisyklių 81 straipsnio pakeitimo (Įgyvendinimo nuostatos) (2006/2211(REG))

Oficialusis leidinys 317 E , 23/12/2006 p. 0747 - 0748

		20061223P6_TA(2006)0588Europos Parlamento darbo tvarkos taisyklių pakeitimas (Įgyvendinimo nuostatos)Europos Parlamento sprendimas dėl Europos Parlamento darbo tvarkos taisyklių 81 straipsnio pakeitimo (Įgyvendinimo nuostatos) (2006/2211(REG))Europos Parlamentas,- atsižvelgdamas į savo 2006 m. liepos 6 d. poziciją dėl Tarybos sprendimo, iš dalies keičiančio Sprendimą 1999/468/EB, nustatantį Komisijos naudojimosi jai suteiktais įgyvendinimo įgaliojimais tvarką, projekto [1], ypač į jos 2 punktą,- atsižvelgdamas į 2006 m. liepos 17 d. Tarybos sprendimą 2006/512/EB, iš dalies keičiantį Sprendimą 1999/468/EB, nustatantį Komisijos naudojimosi jai suteiktais įgyvendinimo įgaliojimais tvarką [2],- atsižvelgdamas į Parlamento pirmininko 2006 m. liepos 20 d. laišką,- atsižvelgdamas į Darbo tvarkos taisyklių 201 ir 202 straipsnius,- atsižvelgdamas į Konstitucinių reikalų komiteto pranešimą (A6-0415/2006),kadangiA. po Europos Parlamento, Tarybos ir Komisijos derybų buvo sudarytas tarpinstitucinis susitarimas bendro pareiškimo forma, kuriame pritariama naujos procedūros, kuri bus įtraukta į Sprendimą 1999/468/EB, projektui,B. naujoji procedūra, dar vadinama "reguliavimo procedūra su tikrinimu", suteikia Europos Parlamentui ir Tarybai vienodas teises tikrinti kvaziteisėkūros priemones, kuriomis įgyvendinamas bendru sprendimu priimtas aktas, ir tokias priemones atmesti,C. prie Sprendimo 2006/512/EB yra pridėtas šis bendras pareiškimas, į Tarybos posėdžio protokolą įtrauktas Komisijos pareiškimas ir Komisijos pareiškimas dėl naujosios procedūros įgyvendinimo ir taikymo,D. siekiant, kad Parlamentas galėtų tinkamiausiai pasinaudoti pagal naująją procedūrą jam suteiktomis teisėmis, tikslinga pakeisti Darbo tvarkos taisyklių 81 straipsnį,1. nusprendžia atlikti toliau nurodytą dalinį Darbo tvarkos taisyklių pakeitimą;2. nusprendžia, kad šis pakeitimas įsigalioja 2007 m. sausio 1 d.;3. paveda Pirmininkui naudojant administracinio lygmens darbo tvarką su kitomis institucijomis užtikrinti, kad priemonių projektai nebūtų pateikti Parlamentui prieš pat jo darbo pertrauką;4. paveda Pirmininkui perduoti šį sprendimą susipažinti Tarybai ir Komisijai.Pakeitimai 1 ir 281 straipsnis81 straipsnisĮgyvendinimo nuostatos1. Kai Komisija perduoda Parlamentui įgyvendinimo priemonės projektą, Pirmininkas perduoda šį dokumentą komitetui, atsakingam už teisės aktą, kurio įgyvendinimui skirta ši priemonė.2. Atsakingo komiteto siūlymu, Parlamentas, gavęs įgyvendinimo priemonės projektą, gali per vieną mėnesį arba, jei priemonės susiję su finansinėmis paslaugomis, per tris mėnesius, priimti rezoliuciją, prieštaraujančią priemonės projektui, ypač, jei ji viršija pagrindiniame dokumente numatytas įgyvendinimo galias. Jei iki termino pabaigos nevyksta mėnesinė sesija arba jei reikalingi skubūs veiksmai, laikoma, kad teisė atsakyti deleguojama atsakingam komitetui. Komiteto pirmininkas pateikia atsakymą laiško atsakingam Komisijos nariui forma ir jį pateikia visiems Parlamento nariams. Jei Parlamentas nesutinka su šia priemone, Pirmininkas paprašo Komisijos atšaukti arba pakeisti priemonę ar pateikti pasiūlymą pagal atitinkamą teisės aktų leidybos procedūrą.81 straipsnisĮgyvendinimo priemonės1. Kai Komisija perduoda Parlamentui įgyvendinimo priemonių projektą, Pirmininkas perduoda šį priemonių projektą komitetui, atsakingam už teisės aktą, kurio įgyvendinimui skirtos šios priemonės. Kai dėl pagrindinio teisės akto buvo pasitelktas glaudesnis komitetų bendradarbiavimas, atsakingas komitetas prašo kito komiteto žodžiu arba raštu pateikti savo nuomonę.2. Atsakingo komiteto pirmininkas nustato terminą, per kurį nariai gali siūlyti, kad komitetas nepritartų priemonių projektui. Kai komitetas mano, kad tai tinkama, jis gali nuspręsti iš savo narių paskirti pranešėją ar nuolatinius pavaduojančius narius. Jei komitetas nepritaria priemonių projektui, jis pateikia pasiūlymą dėl rezoliucijos, kurioje išreiškiamas nepritarimas priemonių projekto priėmimui ir kuriame taip pat gali būti nurodyti daliniai priemonių projekto pakeitimai, kuriuos jis laiko reikalingais.Jei Parlamentas per nustatytą terminą nuo priemonių projekto gavimo datos priima tokią rezoliuciją, Pirmininkas paprašo Komisijos atšaukti arba iš dalies pakeisti priemonių projektą ar pateikti pasiūlymą pagal atitinkamą teisės aktų leidybos procedūrą.3. Jei iki nustatyto termino pabaigos nevyksta mėnesinė sesija, laikoma, kad teisė atsakyti buvo perduota atsakingam komitetui. Komiteto pirmininkas pateikia atsakymą atsakingam Komisijos nariui laiško forma ir jį pateikia visiems Parlamento nariams.4. Jeigu Komisijos numatytoms įgyvendinimo priemonėms taikoma reguliavimo procedūra su tikrinimu, 3 dalis netaikoma, o 1 ir 2 dalys papildomos šiomis nuostatomis:a) tikrinimo laikas pradedamas skaičiuoti tada, kai priemonių projektas pateikiamas Parlamentui visomis oficialiomis kalbomis;b) Parlamentas gali nepritarti priemonių projekto priėmimui, grįsdamas savo nepritarimą tuo, kad priemonių projektu peržengiamos pagrindinėje priemonėje nustatytos įgyvendinimo galios, kad jis neatitinka pagrindinės priemonės tikslų ar turinio arba jame nesilaikoma subsidiarumo ar proporcingumo principų;c) Parlamentas nepritarti priemonių projekto priėmimui gali visų narių balsų dauguma.(d) Jeigu priemonių projektas grindžiamas Sprendimo 1999/468/EB 5a straipsnio 5 ir 6 dalimis, pagal kurias nustatomi sutrumpinti terminai per kuriuos Parlamentas gali išreikšti prieštaravimus, tai atsakingo komiteto pirmininkas gali pateikti pasiūlymą dėl rezoliucijos, kurioje prieštaraujama priemonių projekto priėmimui, jei atsakingas komitetas negalėjo susitikti reikiamu laiku.[1] P6_TA(2006)0310.[2] OL L 200, 2006 7 22, p. 11.--------------------------------------------------


title: 2013/601/ES: 2013 m. balandžio 17 d. Europos Parlamento sprendimas dėl Euratomo tiekimo agentūros 2011 finansinių metų sąskaitų uždarymo

text:
16.11.2013

               LT

               Europos Sąjungos oficialusis leidinys

               L 308/302

         EUROPOS PARLAMENTO SPRENDIMAS
   2013 m. balandžio 17 d.
   dėl Euratomo tiekimo agentūros 2011 finansinių metų sąskaitų uždarymo
   (2013/601/ES)
   EUROPOS PARLAMENTAS,

               —

               atsižvelgdamas į Euratomo tiekimo agentūros 2011 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Euratomo tiekimo agentūros 2011 finansinių metų galutinių metinių ataskaitų kartu su Agentūros atsakymais (1),

               —

               atsižvelgdamas į Tarybos 2013 m. vasario 12 d. rekomendaciją (05753/2013 – C7-0041/2013),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2008 m. vasario 12 d. Tarybos sprendimą 2008/114/EB, Euratomas, nustatantį Euratomo tiekimo agentūros įstatus (4), ypač į jo 8 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą ir į Pramonės, mokslinių tyrimų ir energetikos komiteto nuomonę (A7-0104/2013),

               1.

               pritaria Euratomo tiekimo agentūros 2011 finansinių metų sąskaitų uždarymui;

               2.

               paveda Pirmininkui perduoti šį sprendimą Euratomo tiekimo agentūros generaliniam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 388, 2012 12 15, p. 171.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 41, 2008 2 15, p. 15.

      (5)  OL L 357, 2002 12 31, p. 72.


title: 2011/593/ES: 2011 m. gegužės 10 d. Europos Parlamento sprendimas dėl Europos mokymo fondo 2009 finansinių metų sąskaitų uždarymo

text:
27.9.2011

               LT

               Europos Sąjungos oficialusis leidinys

               L 250/200

         EUROPOS PARLAMENTO SPRENDIMAS
   2011 m. gegužės 10 d.
   dėl Europos mokymo fondo 2009 finansinių metų sąskaitų uždarymo
   (2011/593/ES)
   EUROPOS PARLAMENTAS,

               —

               atsižvelgdamas į Europos mokymo fondo 2009 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos mokymo fondo 2009 finansinių metų galutinių metinių ataskaitų kartu su Fondo atsakymais (1),

               —

               atsižvelgdamas į Tarybos 2011 m. vasario 15 d. rekomendaciją (05892/2011 – C7–0052/2011),

               —

               atsižvelgdamas į EB sutarties 276 straipsnį ir į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2008 m. gruodžio 16 d. Europos Parlamento ir Tarybos reglamentą (EB) Nr. 1339/2008 dėl Europos mokymo fondo įsteigimo (3), ypač į jo 17 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą ir į Užimtumo ir socialinių reikalų komiteto nuomonę (A7–0109/2011),

               1.

               pritaria Europos mokymo fondo 2009 finansinių metų sąskaitų uždarymui;

               2.

               paveda Pirmininkui perduoti šį sprendimą Europos mokymo fondo direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 338, 2010 12 14, p. 149.

      (2)  OL L 248, 2002 9 16, p. 1.

      (3)  OL L 354, 2008 12 31, p. 82.

      (4)  OL L 357, 2002 12 31, p. 72.


title: 2013/277/ES: 2013 m. gegužės 21 d. Europos Parlamento ir Tarybos sprendimas dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Italijos paraiška „EGF/2011/016 IT/Agile“ )

text:
12.6.2013

               LT

               Europos Sąjungos oficialusis leidinys

               L 160/12

      EUROPOS PARLAMENTO IR TARYBOS SPRENDIMAS

   2013 m. gegužės 21 d.
   dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Italijos paraiška „EGF/2011/016 IT/Agile“)
   (2013/277/ES)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (1), ypač į jo 28 punktą,
   atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą (2), ypač į jo 12 straipsnio 3 dalį,
   atsižvelgdami į Europos Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondas (toliau – EGF) įsteigtas teikti papildomą paramą darbuotojams, atleistiems iš darbo dėl su globalizacija susijusių esminių pasaulio prekybos sistemos struktūrinių pokyčių, ir padėti jiems vėl integruotis į darbo rinką;

               (2)

               EGF taikymo sritis buvo išplėsta – nuo 2009 m. gegužės 1 d. iki 2011 m. gruodžio 30 d. buvo galima teikti paramos darbuotojams, atleistiems iš darbo dėl tiesioginio pasaulinės finansų ir ekonomikos krizės poveikio, paraiškas;

               (3)

               2006 m. gegužės 17 d. tarpinstituciniame susitarime numatyta galimybė mobilizuoti EGF lėšas, neviršijant viršutinės metinės 500 mln. EUR ribos;

               (4)

               2011 m. gruodžio 30 d. Italija pateikė paraišką mobilizuoti EGF lėšas dėl darbuotojų atleidimo iš įmonės „Agile S.r.l.“ ir ją papildė iki 2012 m. spalio 2 d. pateikdama papildomos informacijos. Ši paraiška atitinka finansinės paramos sumai nustatyti taikomus reikalavimus, kaip nustatyta Reglamento (EB) Nr. 1927/2006 10 straipsnyje. Todėl Komisija siūlo mobilizuoti 3 689 474 EUR sumą;

               (5)

               todėl EGF lėšos turėtų būti mobilizuotos finansinei paramai pagal Italijos pateiktą paraišką suteikti,

         PRIĖMĖ ŠĮ SPRENDIMĄ:
   1 straipsnis
   2013 finansinių metų Europos Sąjungos bendrajame biudžete Europos prisitaikymo prie globalizacijos padarinių fondo lėšos mobilizuojamos siekiant skirti 3 689 474 EUR įsipareigojimų ir mokėjimų asignavimų sumą.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Strasbūre 2013 m. gegužės 21 d.

            Europos Parlamento vardu

            Pirmininkas

         M. SCHULZ

            Tarybos vardu

            Pirmininkė

         L. CREIGHTON

      (1)  OL C 139, 2006 6 14, p. 1.

      (2)  OL L 406, 2006 12 30, p. 1.


title: 2014/316/ES: 2013 m. lapkričio 15 d. Tarybos sprendimas dėl Europos Bendrijų bei jų valstybių narių ir Albanijos Respublikos stabilizacijos ir asociacijos susitarimo protokolo, kuriuo atsižvelgiama į Kroatijos Respublikos įstojimą į Europos Sąjungą, pasirašymo Europos Sąjungos bei jos valstybių narių vardu ir laikino taikymo

text:
4.6.2014

               LT

               Europos Sąjungos oficialusis leidinys

               L 165/3

         TARYBOS SPRENDIMAS
   2013 m. lapkričio 15 d.
   dėl Europos Bendrijų bei jų valstybių narių ir Albanijos Respublikos stabilizacijos ir asociacijos susitarimo protokolo, kuriuo atsižvelgiama į Kroatijos Respublikos įstojimą į Europos Sąjungą, pasirašymo Europos Sąjungos bei jos valstybių narių vardu ir laikino taikymo

      (2014/316/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 217 straipsnį kartu su 218 straipsnio 5 dalimi ir 218 straipsnio 8 dalies antra pastraipa,
   atsižvelgdama į Kroatijos stojimo aktą, ypač į jo 6 straipsnio 2 dalies antrą pastraipą,
   atsižvelgdama į Europos Komisijos pasiūlymą,
   kadangi:

               (1)

               2012 m. rugsėjo 24 d. Taryba įgaliojo Komisiją Sąjungos bei jos valstybių narių ir Kroatijos Respublikos vardu pradėti derybas su Albanijos Respublika dėl Europos Bendrijų bei jų valstybių narių ir Albanijos Respublikos stabilizacijos ir asociacijos susitarimo protokolo, kuriuo atsižvelgiama į Kroatijos Respublikos įstojimą į Europos Sąjungą (toliau – Protokolas), sudarymo;

               (2)

               šios derybos sėkmingai užbaigtos ir Protokolą pasikeičiant laiškais 2013 m. rugpjūčio 1 d. patvirtino Albanijos valdžios institucijos;

               (3)

               Protokolas turėtų būti pasirašytas Sąjungos ir jos valstybių narių vardu, su sąlyga, kad jis vėliau bus sudarytas;

               (4)

               Protokolo sudarymui taikoma atskira procedūra tais klausimais, kurie priklauso Europos atominės energijos bendrijos kompetencijai;

               (5)

               atsižvelgiant į Kroatijos įstojimą į Sąjungą 2013 m. liepos 1 d., Protokolas turėtų būti laikinai taikomas nuo tos datos,

         PRIĖMĖ ŠĮ SPRENDIMĄ:
   1 straipsnis
   Sąjungos ir jos valstybių narių vardu leidžiama pasirašyti Europos Bendrijų bei jų valstybių narių ir Albanijos Respublikos stabilizacijos ir asociacijos susitarimo protokolą, kuriuo atsižvelgiama į Kroatijos Respublikos įstojimą į Europos Sąjungą, su sąlyga, kad minėtas Protokolas bus sudarytas.
   Protokolo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos ir jos valstybių narių vardu pasirašyti Protokolą.
   3 straipsnis
   Protokolas, remiantis jo 10 straipsniu, laikinai taikomas nuo 2013 m. liepos 1 d., kol bus užbaigtos jo sudarymo procedūros.

      Priimta Briuselyje 2013 m. lapkričio 15 d.

            Tarybos vardu

            Pirmininkas

         R. ŠADŽIUS


title: 1996 m. kovo 12 d. Komisijos sprendimas dėl Europos bendrijos, Europos anglių ir plieno bendrijos ir Europos atominės energijos bendrijos bei Moldovos Respublikos laikinojo susitarimo dėl prekybos ir su ja susijusių reikalų sudarymo Europos anglių ir plieno bendrijos bei Europos atominės energijos bendrijos vardu

text:
Svarbus teisinis pranešimas

|

31996D0241

Oficialusis leidinys L 079 , 29/03/1996 p. 0029 - 0029

		Komisijos sprendimas1996 m. kovo 12 d.dėl Europos bendrijos, Europos anglių ir plieno bendrijos ir Europos atominės energijos bendrijos bei Moldovos Respublikos laikinojo susitarimo dėl prekybos ir su ja susijusių reikalų sudarymo Europos anglių ir plieno bendrijos bei Europos atominės energijos bendrijos vardu(96/241/Euratomas, EAPB)EUROPOS BENDRIJŲ KOMISIJA,atsižvelgdama į Europos anglių ir plieno bendrijos steigimo sutartį, ypač į jos 95 straipsnio pirmąją dalį,atsižvelgdama į Europos atominės energijos bendrijos steigimo sutartį, ypač į jos 101 straipsnio antrąją dalį,kadangi prieš įsigaliojant 1994 m. lapkričio 28 d. Briuselyje pasirašytam Partnerystės ir bendradarbiavimo susitarimui, būtina patvirtinti Europos bendrijos, Europos anglių ir plieno bendrijos bei Europos atominės energijos bendrijos ir Moldovos Respublikos laikinąjį susitarimą dėl prekybos ir su ja susijusių reikalų, pasirašytą Briuselyje 1995 m. spalio 2 d.;kadangi sudaryti laikinąjį susitarimą būtina siekiant Europos anglių ir plieno bendrijos steigimo sutarties 2 ir 3 straipsniuose išdėstytų Bendrijos tikslų ir kadangi Sutartyje nėra nuostatos, reglamentuojančios šiame sprendime nagrinėjamus atvejus;pasitarusi su Konsultaciniu komitetu ir gavusi Tarybos pritarimą,PRIĖMĖ ŠĮ SPRENDIMĄ:1 straipsnisEuropos anglių ir plieno bendrijos ir Europos atominės energijos bendrijos vardu tvirtinamas Europos bendrijos, Europos anglių ir plieno bendrijos bei Europos atominės energijos bendrijos ir Moldovos Respublikos laikinasis susitarimas dėl prekybos ir su ja susijusių reikalų kartu su protokolu bei deklaracijomis.Šie tekstai pridedami prie šio sprendimo [1].2 straipsnisKomisijos Pirmininkas Europos anglių ir plieno bendrijos bei Europos atominės energijos komiteto vardu pateikia Laikinojo susitarimo 35 straipsnyje numatytą pranešimą.Priimta Briuselyje, 1996 m. kovo 12 d.Komisijos varduHans Van Den BroekKomisijos narys[1] OL L 40, 1996 2 17, p. 11 ir 40.--------------------------------------------------


title: 2017 m. kovo 22 d. Komisijos sprendimas (ES) 2017/599 dėl pasiūlytos piliečių iniciatyvos „ES pilietybė europiečiams: suvienijusi įvairovę nepaisydama žemės ir kraujo teisės“ (pranešta dokumentu Nr. C(2017) 2001)

text:
28.3.2017

               LT

               Europos Sąjungos oficialusis leidinys

               L 81/18

         KOMISIJOS SPRENDIMAS (ES) 2017/599
   2017 m. kovo 22 d.
   dėl pasiūlytos piliečių iniciatyvos „ES pilietybė europiečiams: suvienijusi įvairovę nepaisydama žemės ir kraujo teisės“

         (pranešta dokumentu Nr. C(2017) 2001)

   (Tekstas autentiškas tik anglų kalba)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. vasario 16 d. Europos Parlamento ir Tarybos reglamentą (ES) Nr. 211/2011 dėl piliečių iniciatyvos (1), ypač į jo 4 straipsnį,
   kadangi:

               (1)

               pasiūlytos piliečių iniciatyvos „ES pilietybė europiečiams: suvienijusi įvairovę nepaisydama žemės ir kraujo teisės“ dalykas – „Sąjungos pilietybės pobūdis ir tikslas, visų pirma susiję su nacionaline pilietybe. Valstybės narės išstojimas iš Sąjungos ir to pasekmės. ES teise užtikrinamos piliečių teisės“;

               (2)

               Sąjungos pilietybė turėtų papildyti nacionalinę pilietybę, bet jos nepakeisti. Norint būti Sąjungos piliečiu būtina turėti valstybės narės pilietybę. Todėl tam, kad asmuo būtų Sąjungos pilietis, bent viena iš valstybių, kurios pilietybę jis turi, turi būti Sąjungos narė;

               (3)

               šis ryšys tarp Sąjungos valstybės narės pilietybės ir Sąjungos pilietybės nustatytas Sutartimis. Sutartyse nėra teisinio pagrindo, kuriuo ES institucijos būtų įgaliotos priimti Sutartims įgyvendinti reikalingą Sąjungos teisės aktą, kuriuo būtų siekiama Sąjungos pilietybę suteikti Sąjungos valstybės narės pilietybės neturintiems asmenims;

               (4)

               tačiau gali būti priimtas Sutartims įgyvendinti reikalingas Sąjungos teisės aktas, susijęs su valstybėje narėje teisėtai gyvenančių trečiųjų šalių piliečių teisėmis, įskaitant laisvo judėjimo ir gyvenimo kitose ES valstybėse narėse sąlygas. Todėl tokiu teisės aktu tam tikros teisės, panašios į tas, kurios susijusios su Sąjungos pilietybe, gali būti suteikiamos iš Sąjungos pagal Europos Sąjungos sutarties (toliau – ES sutartis) 50 straipsnį išstojusios valstybės piliečiams;

               (5)

               ES sutartimi sustiprinama Sąjungos pilietybė ir dar labiau sutvirtinamas demokratinis Sąjungos veikimas, nes joje, inter alia, nustatyta, kad kiekvienam piliečiui turi būti suteikta teisė dalyvauti demokratiniame Sąjungos gyvenime, teikiant Europos piliečių iniciatyvą;

               (6)

               todėl procedūros ir sąlygos, kurias reikia taikyti siekiant įgyvendinti piliečių iniciatyvą, turėtų būti aiškios, paprastos, lengvos taikyti ir turėtų atitikti piliečių iniciatyvos pobūdį, kad būtų skatinamas piliečių dalyvavimas, o Sąjunga būtų prieinamesnė;

               (7)

               dėl šių priežasčių derėtų laikytis nuomonės, kad kadangi pasiūlyta piliečių iniciatyva siekiama siūlyti priimti Sutartims įgyvendinti reikalingą Sąjungos teisės aktą, susijusį su valstybėje narėje teisėtai gyvenančių trečiųjų šalių piliečių teisėmis, įskaitant laisvo judėjimo ir gyvenimo kitose ES valstybėse narėse sąlygas, visų pirma teisės aktą, kuriuo tam tikros teisės, panašios į tas, kurios susijusios su Sąjungos pilietybe, suteikiamos iš Sąjungos pagal ES sutarties 50 straipsnį išstojusios valstybės piliečiams, nėra taip, kad ta iniciatyva akivaizdžiai nepatektų į Komisijos įgaliojimus pagal reglamento 4 straipsnio 2 dalies b punktą pateikti pasiūlymą dėl Sutartims įgyvendinti reikalingo Sąjungos teisės akto;

               (8)

               todėl pasiūlyta piliečių iniciatyva „ES pilietybė europiečiams: suvienijusi įvairovę nepaisydama žemės ir kraujo teisės“ turėtų būti užregistruota. Kadangi šia pasiūlyta iniciatyva siekiama siūlyti priimti Sutartims įgyvendinti reikalingą Sąjungos teisės aktą, susijusį su valstybėje narėje teisėtai gyvenančių trečiųjų šalių piliečių teisėmis, įskaitant laisvo judėjimo ir gyvenimo kitose ES valstybėse narėse sąlygas, visų pirma teisės aktą, kuriuo tam tikros teisės, panašios į tas, kurios susijusios su Sąjungos pilietybe, suteikiamos iš Sąjungos pagal ES sutarties 50 straipsnį išstojusios valstybės piliečiams, turėtų būti renkami pritarimo jai pareiškimai,

         PRIĖMĖ ŠĮ SPRENDIMĄ:
   1 straipsnis
   1.   Pasiūlyta piliečių iniciatyva „ES pilietybė europiečiams: suvienijusi įvairovę nepaisydama žemės ir kraujo teisės“ užregistruojama.
   2.   Remiantis tuo, kad šia pasiūlyta piliečių iniciatyva siekiama siūlyti priimti Sąjungos teisės aktą, kuriuo būtų užtikrinta, kad, valstybei narei išstojus iš Sąjungos pagal ES sutarties 50 straipsnį, jos piliečiai galėtų ir toliau naudotis teisėmis, panašiomis į tas, kuriomis jie naudojosi, kol ta valstybė tebebuvo ES valstybė narė, gali būti renkami pritarimo jai pareiškimai.
   2 straipsnis
   Šis sprendimas įsigalioja 2017 m. kovo 27 d.
   3 straipsnis
   Šis sprendimas skirtas pasiūlytos piliečių iniciatyvos „ES pilietybė europiečiams: suvienijusi įvairovę nepaisydama žemės ir kraujo teisės“ organizatoriams (piliečių komiteto nariams), kuriems, kaip kontaktiniai asmenys, atstovauja [pasikonsultavus su organizatoriais asmens duomenys ištrinti].

      Priimta Briuselyje 2017 m. kovo 22 d.

            Komisijos vardu

         Frans TIMMERMANS

            Pirmininko pavaduotojas

      (1)  OL L 65, 2011 3 11, p. 1.